至正庚辛唱和诗得方字
伊余本奇薄，受知彻平章。亲老系微禄，羁官在江乡。一朝不得志，投劾归山庄。岂谓逢乱略，松菊萎兵荒。平川斗波浪，衍陆成太行。故园窅难觅，芜没在浔阳。中原渐陆沈，懦将空鸱张。翻增绍兴恨，血战念家王。月色似为苦，凄凄满中方。今古成浩叹，涕落沾衣裳。
主题：思乡
情感：流泪、失意、怨恨、想家